Ian Maatsen. Ian Ethan Maatsen (2002-yil 10-mart) – Gollandiyalik professional futbolchi, chap qanot himoyachisi. Angliya Premyer ligasining Chelsea jamoasi futbolchisi. Karyerasi. Dastlabki yillar. Maatsen yetti yoshligida Feyenoord akademiyasiga borib qoʻshiladi, ammo juda kichikligi sababli u yerni tark etishiga toʻgʻri kelgan. Keyinchalik u dastlab Sparta Rotterdam, soʻngra PSV Eindhovenga oʻtadi. 2018-yilda Chelsea safiga qoʻshilgan. Chelsea. 2019-yil 25-sentyabrda u Liga kubogi doirasida Grimsby Townga qarshi kechgan oʻyinda London klubi safidagi debyutini oʻtkazgan. Charlton Athletic (ijara). 2020-yil 13-oktyabr kuni Maatsen Charlton Athletic klubi uchun bir mavsumlik ijaraga beriladi. 20-oktyabr kuni u Charlton tarkibidagi debyutini oʻtkazgan. Ilk golini esa 2021-yilning 2-aprelida Doncaster Roversga qarshi kechgan oʻynda kiritgan. Coventry city (ijara). 2021-yil 30-iyul kuni Maatsen Coventry City bilan ijara shartnomasi imzoladi. 2-oktabr kuni Fulhamga qarshi oʻyinda Coventry tarkibidagi birinchi golini kiritadi va ushbu oʻyinda jamoasi 4-1 hisobda gʻalaba qozongan. Mavsum davomida futbolchi jami 40 ta oʻyin oʻtkazgan va jami 3 ta gol muallifiga aylangan. Burenley (ijara). 2022-yil 15-iyul kuni Maatsen Chempionship klubi Burnleyga bir mavsum ijaraga berilgan. Ushbu mavsumdagi debyutini esa Huddersfield Town jamoasiga qarshi kechgan oʻyinda oʻtkazadi va oʻyindagi yagona gol muallifiga aylanadi. Maatsen oʻzining yorqin oʻyinlaridan soʻng 2023-yil yanvar oyida Chempionshipning eng yaxshi oʻyinchisi deb topiladi. Mavsum yakunida esa Chempionship mavsumning ramziy jamoasiga kirtiladi. Borussia Dortmund (ijara). 2024-yil 12-yanvarda Maatsen Chelsea bilan 2026-yilgacha moʻljallangan yangi shartnoma imzoladi va masum yakunigacha Bundesliga klubiga ijaraga beriladi. 16-aprel kuni esa Chempionlar ligasidaAtletiko Madridga qarshi kechgan oʻyinda turnirdagi debyut golini kiritadi va jamoasi keyingi bosqicha chiqishiga katta yordam beradi. Borrusia finalgacha yetib boradi va Wembleyda kechgan uchrashuvda magʻlubiyatga uchraydi. Shunga qaramasdan Maatsen yilning ramziy jamoasidan joy oladi. Terma jamoadagi faoliyati. 2023-yil sentyabr oyida UEFA Yevro 2024 saralashi doirasidagi Gretsiya va Irlandiyaga qarshi bahlarda asosiy jamoadagi ilk chaqiruvini oladi. 2024-yil may oyida Maatsen UEFA Yevro 2024 uchun dastlabki 30talik tarkibga kirtiladi, ammo keyinchalik yakuniy tarkibdan tushurib qoldirilgan. Biroq u 11-iyunda jarohat olgan Frenkie de Jong oʻrniga yana terma jamoa tarkibiga qaytariladi. Shaxsiy hayoti. Janubiy Gollandiyaning Vlaardingen shahrida tugʻilgan Maatsenning asl kelib chiqishi Surinamdan. Sovrinlar. Burnley Borussia Dortmund Gollandiya U-17 Shaxsiy